Հասարակության հեշտ խոցելի շերտը`17-22 տարեկան աղջիկներն ու պատանիները, ավելի ճիշտ նրանց մի մասը, ովքեր ավարտել են գիշերօթիկ դպրոցներ կամ դուրս են եկել մանկատնից, հնարավորություն չունեն շարունակելու ուսումը և մնում են գործազուրկ: Քաղաքացիական հասարակության զարգացման կենտրոնը ԱՄՆ-ի դեսպանատան օգնությամբ փորձել է լուծել նման խնդիրը` իրականացնելով “Համայնքային զարգացման դպրոց” ծրագիրը: Ծրագրի մասնակից հոգեբան Արտեմիս Լեփեջյանի կարծիքով, աշխատանք գտնելու հարցում լուրջ բարդույթ ունեն հատկապես աղջիկները: